Sat.1 Emotions
«Sat.1 Emotions» — Alman dilində yayımlanan və «ProSiebenSat.1 Media» şirkətinin sahibləndiyi Almaniya ödənişli telekanalı. Telekanal 3 may 2012-ci ildə saat 20:15-də yayıma başlamışdır. Kanal «Sat.1 Comedy» telekanalının əvəzinə yaradılmışdır. «ProSiebenSat.1 Media» şirkəti həmçinin daha iki ödənişli telekanalın, «kabel eins classics» və «ProSieben Fun» telekanallarının sahibidir. «Sat.1 Emotions» gündəlik 24 saat yayımlanır. Alman sabun operaları, serialları və filmləri bu telekanalda yayımlanır. Bəzi günlərdə beynəlxalq filmlər və seriallar da nümayiş olunur.